เรื่องร้องเรียน (ร้องเรียน) วันที่ 2022-11-23 14:54:49 — แขวงจอมพล เขตจตุจักร กรุงเทพมหานคร
ร้องเรียนโครงการคอนโด Groove Vibes ลาดพร้าว 18 เรื่องละเลยคำสั่งห้ามใช้อาคาร ซึ่งคำสั่งออกโดยสำนักงานเขตจตุจักร ตามคำสั่งเจ้าพนักงานท้องถิ่น กท6503/7863, 7866, 7868, 7870 ลงวันที่ 21 พ.ย. 2565 และปิดประกาศบริเวณพื้นที่โครงการเมื่อวันที่ 22 พ.ย. 2565 โดยพบว่าในวันที่ 23 พ.ย. 2565 มีคนงานของโครงการเข้ามาภายในอาคารและมีเสียงโยนเหล็กคล้ายกับมีการทำงานในอาคาร จนกระทั่งเวลา 21.06 น. ของวันดังกล่าวยังพบว่าตัวอาคารยังคงเปิดไฟ ทั้งนี้จึงขอให้เจ้าหน้าที่ที่รับผิดชอบตรวจสอบ และให้โครงการปฏิบัติตามประกาศจากภาครัฐอย่างเคร่งครัด ในเรื่องห้ามใช้อาคารจนกว่าจะได้รับการแก้ไขตามคำสั่งของสำนักงานเขตจตุจักร